Προφορική Ακρόαση Φορέων από τη Ρυθμιστική Αρχή Αποβλήτων, Ενέργειας και Υδάτων (ΡΑΑΕΥ)

Περιγραφή: Η διαδικασία αφορά στην ακρόαση: α) των κυρίων και των διαχειριστών των Συστημάτων και των Δικτύων Διανομής Ενέργειας, των επιχειρήσεων που ασκούν Ενεργειακές Δραστηριότητες, για παράβαση των υποχρεώσεων τους που καθορίζονται από τις διατάξεις του ν. 4001/2011 των κανονιστικών πράξεων που εκδίδονται κατ` εξουσιοδότησή του ή της άδειας που τους έχει χορηγηθεί, β) των παρόχων υπηρεσιών ύδατος για παραβάσεις του ν.4001/2011 και των πράξεων που εκδίδονται κατ` εξουσιοδότησή του, σχετικά με την παροχή υπηρεσιών ύδατος, και γ) των Φορέων Διαχείρισης Στερεών Αποβλήτων για παραβάσεις του ν.4001/2011 και των πράξεων που εκδίδονται κατ` εξουσιοδότησή του, σχετικά με τη διαχείριση των αστικών αποβλήτων.
Θεσμικός φορέας: Θεσμικός φορέας: title: el: ΡΥΘΜΙΣΤΙΚΗ ΑΡΧΗ ΑΠΟΒΛΗΤΩΝ ΕΝΕΡΓΕΙΑΣ ΚΑΙ ΥΔΑΤΩΝ
en: REGULATORY AUTHORITY FOR ENERGY (R.A.E.)
Παρέχεται σε: Δημόσιους φορείς
Επιχειρήσεις
Σημεία εξυπηρέτησης: ΡΥΘΜΙΣΤΙΚΗ ΑΡΧΗ ΑΠΟΒΛΗΤΩΝ ΕΝΕΡΓΕΙΑΣ ΚΑΙ ΥΔΑΤΩΝ
Ψηφιακά σημεία παροχής: Δεν παρέχεται ψηφιακά
Αριθμός δικαιολογητικών: 2 + (1)
Κόστος: Παρέχεται χωρίς κόστος
Εκτιμώμενος χρόνος: 1 έτος έως 42 μήνες
Διάρκεια ισχύος: Τύπος: Αόριστη
Προϋποθέσεις: conditions_name: Εξέταση καταγγελίας. Η προφορική ακρόαση διεξάγεται  στο πλαίσιο εξέτασης των καταγγελιών που υποβάλλονται σύμφωνα με το άρθρο 34 του ν. 4001/2011.
conditions_type: Διοικητικές
conditions_name: Η προφορική ακρόαση δύναται να λαμβάνει χώρα και αυτεπαγγέλτως
conditions_type: Διοικητικές
Αίτηση: Κατάθεση: Κατάθεση από τον αιτούντα (δια ζώσης ή ταχυδρομικά)
Κατάθεση από τον αιτούντα (email)
Κατατίθεται από: Νομικά πρόσωπα
Σημειώσεις: Η Ολομέλεια και οι συνθέσεις των θεματικών κλάδων των Αποβλήτων, της Ενέργειας και των Υδάτων διεξάγουν ακροάσεις για ζητήματα που εμπίπτουν στην αρμοδιότητά τους στο πλαίσιο εξέτασης των καταγγελιών που υποβάλλονται σύμφωνα με το άρθρο 34 του ν. 4001/2011, αλλά και αυτεπαγγέλτως σε οποιαδήποτε άλλη περίπτωση κρίνεται αναγκαίο για την αποτελεσματική άσκηση των αρμοδιοτήτων τους.
Τίτλος: Καταγγελία
Τύπος αίτησης: Αναφορά/Καταγγελία
Βήματα: step_description: Παραλαμβάνεται και λαμβάνει αριθμό πρωτοκόλλου η καταγγελία.
step_implementation: Χειροκίνητη ενέργεια
step_note: Το εν λόγω στάδιο λαμβάνει χώρα στην περίπτωση που ακρόαση διεξάγεται στο πλαίσιο ασκηθείσας καταγγελίας. Στην περίπτωση αυτή η καταγγελία διαβιβάζεται την δ/νση Νομικών Υπηρεσιών για νομική επεξεργασία (έλεγχος παραδεκτού και νομικής βασιμότητας) καθώς και στην καθ΄ύλην αρμόδια Δ/νση όσον αφορά στο τεχνικό μέρος της υπόθεσης.
step_official: Αρμόδιο Τμήμα
step_title: Παραλαβή και πρωτοκόλληση καταγγελίας
step_description: Η διαδικασία της προφορικής ακρόασης κινείται με απόφαση της Ολομέλειας ή με απόφαση της οικείας σύνθεσης της Αρχής (απόφαση κλήσης σε ακρόαση), εφόσον διαπιστωθεί ανάγκη διεξαγωγής της, η οποία αναφέρει το αρμόδιο όργανο ακρόασης, τον τόπο, την ημέρα και την ώρα της ακρόασης και προσδιορίζει αναλυτικώς το θεματικό αντικείμενο ή την αποδιδόμενη παράβαση.
Η εν λόγω απόφαση σηματοδοτεί την έναρξη της διαδικασίας ακρόασης.
step_implementation: Υπογραφή
step_note: Κατά την κρίση του Προέδρου ή του Προεδρεύοντος του οργάνου ακρόασης, μπορεί να παραταθεί η εν λόγω προθεσμία κατόπιν αιτήματος του καλούμενου προσώπου ή και αυτεπαγγέλτως. Το καλούμενο πρόσωπο έχει το δικαίωμα να λάβει γνώση των σχετικών αποδεικτικών στοιχείων, με την επιφύλαξη τυχόν ειδικότερων διατάξεων για την εμπιστευτικότητα.
step_official: Ανεξάρτητη Αρχή
step_title: Απόφαση κλήσης σε ακρόαση
step_description: Η απόφαση κλήσης σε ακρόαση επιδίδεται στο καλούμενο πρόσωπο με δικαστικό επιμελητή τουλάχιστον επτά (7) εργάσιμες ημέρες πριν την ακρόαση.
step_implementation: Χειροκίνητη ενέργεια
step_official: Δικαστικός Επιμελητής
step_title: Επίδοση απόφασης κλήσης σε ακρόαση
step_description: Το καλούμενο πρόσωπο, μπορεί με έγγραφο αίτημά του, που υποβάλλεται τουλάχιστον τρεις (3) μέρες πριν τη διεξαγωγή της ακρόασης, να ζητήσει την αναβολή της διεξαγωγής της ακρόασης με την επίκληση σοβαρού λόγου.
step_implementation: Χειροκίνητη ενέργεια
step_note: Επί της αιτήσεως αυτής αποφασίζει ο Πρόεδρος ή ο Προεδρεύων του οργάνου ακρόασης, ο οποίος σε κάθε περίπτωση δύναται να αποφασίσει και αυτεπαγγέλτως την αναβολή της ακρόασης.
step_official: Αρμόδιο Τμήμα
step_title: Παραλαβή και πρωτοκόλληση αιτήματος αναβολής
step_description: Το  όργανο της ακρόασης συνέρχεται σε ειδική συνεδρίαση για τον σκοπό της ακρόασης.
step_implementation: Χειροκίνητη ενέργεια
step_note: Τη συζήτηση διευθύνει ο Πρόεδρος του οργάνου ακρόασης ή ο Προεδρεύων, ο οποίος κηρύσσει την έναρξη και τη λήξη της συνεδρίασης, δίνει και αφαιρεί το λόγο, απευθύνει ερωτήσεις και ζητά διευκρινίσεις. 
Κατά την έναρξη της συνεδρίασης, ανακοινώνει το θεματικό αντικείμενο της ακρόασης και καλεί τα κληθέντα πρόσωπα να αναπτύξουν τις απόψεις τους, κατά την σειρά που ο ίδιος ορίζει. Κατά την έναρξη της συνεδρίασης είναι δυνατόν επίσης να υποβληθεί αίτηση αναβολής  εφόσον συντρέχει ιδιαιτέρως σοβαρός και απρόοπτος λόγος, επί του οποίου αποφαίνεται αμέσως το όργανο ακρόασης.
 Κατά τις συνεδριάσεις ο Πρόεδρος ή ο Προεδρεύων του οργάνου ακρόασης μπορεί να καλεί μέλη του προσωπικού της Αρχής καθώς και τρίτα πρόσωπα πέραν των εμπλεκομένων, εφόσον κατά την κρίση τους, κρίνονται αναγκαία ή μπορούν να συμβάλουν στη διερεύνηση της υπόθεσης. Τα μέλη του οργάνου ακρόασης, τα παριστάμενα στελέχη του προσωπικού της ΡΑΑΕΥ και οι τυχόν εκτελούντες χρέη νομικού, οικονομικού ή τεχνικού συμβούλου της Αρχής, δύνανται να απευθύνουν ερωτήσεις και να ζητούν ή να παρέχουν διευκρινίσεις προς τα κληθέντα πρόσωπα. 
Η διαδικασία της προφορικής ακρόασης διεξάγεται σε μία ή περισσότερες συνεδριάσεις, ιδίως αν προκύψει ανάγκη υποβολής πρόσθετων αποδεικτικών στοιχείων. Στην περίπτωση αυτή δεν πραγματοποιείται νέα κλήτευση, αλλά αρκεί η προφορική γνωστοποίηση του Προέδρου για τον τόπο και το χρόνο της επόμενης συνεδρίασης.
 Οι συνεδριάσεις μπορούν κατόπιν συνεννόησης με τα καλούμενα πρόσωπα να γίνουν εν όλω ή εν μέρει με χρήση τεχνικών μέσων (τηλεδιάσκεψη) σε έκτακτες περιπτώσεις ή για σοβαρό λόγο.
step_official: Ανεξάρτητη Αρχή
step_title: Συνεδρίαση οργάνου ακρόασης
step_description: Μετά το πέρας της προφορικής διαδικασίας ακρόασης τάσσεται από τον Πρόεδρο ή τον Προεδρεύοντα του οργάνου ακρόασης αποκλειστική προθεσμία εντός της οποίας οι κληθέντες σε ακρόαση μπορούν, εφόσον το επιθυμούν, να υποβάλουν γραπτό υπόμνημα για την τεκμηρίωση των ισχυρισμών τους.
step_implementation: Χειροκίνητη ενέργεια
step_note: Η εν λόγω προθεσμία μπορεί να παραταθεί, κατόπιν αιτήματος του καλούμενου προσώπου.
step_official: Πρόεδρος
step_title: Θέση προθεσμίας για υποβολή υπομνημάτων
step_description: Λαμβάνει χώρα η παραλαβή και πρωτοκόλληση των υπομνημάτων.
step_implementation: Χειροκίνητη ενέργεια
step_official: Αρμόδιο Τμήμα
step_title: Παραλαβή και πρωτοκόλληση υπομνημάτων
step_description: Το υποβληθέν υπόμνημα προωθείται στη Δ/νση Νομικών Υπηρεσιών για νομική επεξεργασία καθώς και στην καθ΄ ύλην αρμόδια Δ/νση για την κατ΄ ουσίαν εξέταση των ισχυρισμών κατά το τεχνικό τους μέρος.
step_implementation: Χειροκίνητη ενέργεια
step_official: Αρμόδιο Τμήμα
step_title: Προώθηση  υπομνημάτων στις αρμόδιες Δ/νσεις.
step_description: Τα μαγνητοφωνημένα πρακτικά της προφορικής ακρόασης μετά την απομαγνητοφώνησή τους υπογράφονται από τον Πρόεδρο ή τον Προεδρεύοντα.
step_implementation: Υπογραφή
step_note: Κατά τη διεξαγωγή της προφορικής ακρόασης τηρούνται πρακτικά. Για την τήρηση τους χρησιμοποιούνται, επιβοηθητικά, ηλεκτρονικά μέσα με την υποστήριξη τεχνικής εταιρείας. Τα μαγνητοφωνημένα πρακτικά μετά την απομαγνητοφώνησή τους υπογράφονται από τον Πρόεδρο του οργάνου ακρόασης ή τον Προεδρεύοντα . 
Ο χρόνος απομαγνητοφώνησης των πρακτικών εξαρτάται από τον αριθμό των συνεδριάσεων του οργάνου ακρόασης καθώς και τον αριθμό των καλούμενων προσώπων. Ο δε χρόνος παραλαβής και υπογραφής των μαγνητοφωνημένων πρακτικών συναρτάται άμεσα με το χρονικό διάστημα που απαιτήθηκε για την απομαγνητοφώνησή τους.
Τα ηλεκτρονικά μέσα που χρησιμοποιήθηκαν για την καταγραφή της προφορικής διαδικασίας καταστρέφονται μετά την ολοκλήρωση της διαδικασίας της παρούσας παραγράφου.
step_official: Πρόεδρος
step_title: Παραλαβή και υπογραφή μαγνητοφωνημένων πρακτικών
step_description: Τα μαγνητοφωνημένα πρακτικά μετά την υπογραφή τους από τον Πρόεδρο του οργάνου ακρόασης ή τον Προεδρεύοντα κοινοποιούνται στους κληθέντες σε ακρόαση προκειμένου να τα υπογράψουν. Επιπροσθέτως ενημερώνονται για την δυνατότητα υποβολής συμπληρωματικού υπομνήματος και την υποχρέωση προσκόμισης των σχετικών αποδεικτικών στοιχείων.
step_implementation: Χειροκίνητη ενέργεια
step_note: Η κοινοποίηση γίνεται με κάθε πρόσφορο μέσο. Τίθεται προθεσμία για την υπογραφή η οποία όμως μπορεί να παραταθεί κατόπιν αιτήματος.
step_official: Αρμόδιος Υπάλληλος
step_title: Κοινοποίηση μαγνητοφωνημένων πρακτικών
step_description: Μετά την κοινοποίηση των μαγνητοφωνημένων πρακτικών, οι κληθέντες σε ακρόαση δύνανται να καταθέσουν συμπληρωματικό έγγραφο υπόμνημα εντός δέκα (10) ημερών από την κοινοποίηση. Εντός της ίδιας προθεσμίας τα καλούμενα πρόσωπα προσκομίζουν και το σύνολο των επικαλούμενων από αυτά εγγράφων ή στοιχείων, καθώς και τυχόν έγγραφα ή στοιχεία τα οποία ζητήθηκαν από το όργανο ακρόασης κατά τη διενέργεια της συζήτησης
step_implementation: Χειροκίνητη ενέργεια
step_note: Η προθεσμία αυτή μπορεί να παραταθεί κατόπιν αιτήματος του καλούμενου προσώπου.
Το όργανο ακρόασης μπορεί οποτεδήποτε μέχρι την έκδοση της απόφασης, να ζητήσει να προσκομισθούν από οποιοδήποτε κληθέν πρόσωπο, συγκεκριμένα έγγραφα, νέα στοιχεία ή ένορκες βεβαιώσεις, καθώς επίσης και να υποβάλλει διευκρινιστικές ερωτήσεις, τάσσοντας ειδική αποκλειστική προθεσμία για την υποβολή των ανωτέρω ή την παροχή έγγραφης απάντησης.
Με την υποβολή των υπομνημάτων και των τυχόν συμπληρωματικών στοιχείων που έχουν ζητηθεί από το όργανο ακρόαση λήγει τυπικά η διαδικασία προφορικής ακρόασης.
step_official: Αρμόδιο Τμήμα
step_title: Παραλαβή και πρωτοκόλληση συμπληρωματικών υπομνημάτων και αποδεικτικών στοιχείων
step_description: Τα συμπληρωματικά υπομνήματα και το σύνολο των αποδεικτικών στοιχείων προωθούνται στην Δ/νση Νομικών Υπηρεσιών για επεξεργασία καθώς και στη καθ΄ ύλην αρμόδια Δ/νση.
step_implementation: Χειροκίνητη ενέργεια
step_official: Αρμόδιο Τμήμα
step_title: Προώθηση υπομνημάτων στις αρμόδιες Δ/νσεις.
step_description: Το αρμόδιο Τμήμα της Δ/νσης Νομικών υπηρεσιών, σε συνεργασία με την Δ/νση ερευνά την νομική και ουσιαστική βασιμότητα των ισχυρισμών και την πληρότητα των αποδεικτικών στοιχείων. Το καθ΄ ύλην αρμόδιο Τμήμα σε συνεργασία με την Δ/νση ερευνά την ουσία των ισχυρισμών και τα σχετικά αποδεικτικά στοιχεία κατά το τεχνικό μέρος της υπόθεσης.
step_implementation: Έλεγχος
step_note: Ο απαιτούμενος χρόνος διεκπεραίωσης είναι ενδεικτικός και συναρτάται άμεσα με τον αριθμό των καλούμενων προσώπων και τον αριθμό των υπομνημάτων και στοιχείων .
step_official: Αρμόδιο Τμήμα
step_title: Επεξεργασία υπομνημάτων και αποδεικτικών στοιχείων
step_description: Προωθούνται στην Γραμματεία της Ολομέλειας ή της οικείας σύνθεσης οι εισηγήσεις του αρμόδιου Τμήματος της Δ/νσης Νομικών Υπηρεσιών και του αρμόδιου Τμήματος της καθ΄ύλην αρμόδιας Δ/νσης.
step_implementation: Χειροκίνητη ενέργεια
step_note: Η εισήγηση μπορεί να είναι κοινή και να έχει την μορφή σχεδίου απόφασης.
step_official: Αρμόδιος Υπάλληλος
step_title: Προώθηση εισηγήσεων στην Ολομέλεια ή στην οικεία σύνθεση
step_description: Λαμβάνει χώρα συζήτηση της υπόθεσης .
step_implementation: Έλεγχος
step_note: Η συζήτηση μπορεί να λάβει χώρα σε περισσότερες συνεδριάσεις.
step_official: Ανεξάρτητη Αρχή
step_title: Συνεδρίαση
step_description: Η διενέργεια ακρόασης δεν επάγεται και υποχρέωση για έκδοση σχετικής απόφασης, ιδίως στην περίπτωση που δεν στοιχειοθετείται η ύπαρξη παράβασης.
step_implementation: Υπογραφή
step_note: Είναι δυνατόν να εκδοθεί απόφαση με την οποία θα διαπιστώνεται η μη στοιχειοθέτηση της παράβασης. Στην περίπτωση αυτή η απόφαση κοινοποιείται στα καλούμενα πρόσωπα με κάθε πρόσφορο μέσο. Κατά της εν λόγω απόφασης μπορεί να ασκηθεί αίτηση αναθεώρησης ενώπιον της Ολομέλειας ή της οικείας σύνθεσης, από όποιον έχει έννομο συμφέρον  εντός 30 ημερών από την δημοσίευση ή την κοινοποίηση της απόφασης (άρθρο 32 του ν. 4001/2011). Η προηγούμενη άσκηση της αίτησης αναθεώρησης έχει χαρακτήρα ενδικοφανούς προσφυγής και είναι αναγκαία προυπόθεση για το παραδεκτό του ένδικου βοηθήματος του άρθρου 33 του ν. 4001/2011.
Η Ολομέλεια και οι συνθέσεις των τριών (3) επιμέρους θεματικών κλάδων της ΡΑΑΕΥ μπορούν να επανέρχονται στην εξέταση της υπόθεσης, εφόσον περιέλθουν σε γνώση τους νέα στοιχεία ή στοιχεία που δεν τους είχαν γνωστοποιηθεί.
step_official: Ανεξάρτητη Αρχή
step_previous_child: 15
step_previous_child_selector: 15
step_title: Μη έκδοση απόφασης -μη στοιχειοθέτηση παράβασης
step_description: Τα καλούμενα πρόσωπα ενημερώνονται για την μη στοιχειοθέτηση της παράβασης.
step_previous_child: 16
step_previous_child_selector: 16
step_title: Ενημέρωση καλούμενων προσώπων
step_description: Σε περίπτωση που η Ολομέλεια ή η οικεία σύνθεση της ΡΑΑΕΥ, λαμβάνοντας υπόψη τα στοιχεία του φακέλου της υπόθεσης, διαπιστώσει την ύπαρξη παράβασης, επιβάλλει την προσήκουσα κύρωση κατά τα ειδικότερα προβλεπόμενα στο άρθρο 36 του ν. 4001/2011.
step_implementation: Υπογραφή
step_note: Η Ολομέλεια και οι συνθέσεις των τριών (3) επιμέρους θεματικών κλάδων της ΡΑΑΕΥ μπορούν να επανέρχονται στην εξέταση της υπόθεσης, εφόσον περιέλθουν σε γνώση τους νέα στοιχεία ή στοιχεία που δεν τους είχαν γνωστοποιηθεί.
step_official: Ανεξάρτητη Αρχή
step_previous_child: 15
step_previous_child_selector: 15
step_title: Έκδοση απόφασης - επιβολή κύρωσης
step_description: Η απόφαση αναρτάται στο Διαύγεια και στην ιστοσελίδα της ΡΑΑΕΥ.
step_implementation: Χειροκίνητη ενέργεια
step_note: Η ανάρτηση της απόφασης στην ιστοσελίδα της ΡΑΑΕΥ μπορεί να γίνει παράλληλα με την κοινοποίηση της απόφασης ή και μετά την  κοινοποίηση.
step_official: Αρμόδιος Υπάλληλος
step_previous_child: 18
step_previous_child_selector: 18
step_title: Ανάρτηση της απόφασης στην ιστοσελίδα της ΡΑΑΕΥ και στο Διαύγεια
step_description: Η απόφαση επιβολής κύρωσης κοινοποιείται στα ενδιαφερόμενα πρόσωπα με κάθε πρόσφορο μέσο.
step_implementation: Χειροκίνητη ενέργεια
step_note: Κατά της απόφασης επιβολής κύρωσης δύναται να ασκηθεί αίτηση αναθεώρησης ενώπιον της Ολομέλειας ή της οικείας σύνθεσης εντός προθεσμίας 30 ημερών από την κοινοποίηση της απόφασης.
Η προηγούμενη άσκηση της αίτησης αναθεώρησης έχει χαρακτήρα ενδικοφανούς προσφυγής και είναι αναγκαία προϋπόθεση για το παραδεκτό του ένδικου βοηθήματος του άρθρου 33 του ν. 4001/2011.
step_official: Αρμόδιος Υπάλληλος
step_previous_child: 19
step_previous_child_selector: 19
step_title: Κοινοποίηση απόφασης
step_description: Παραλαμβάνεται και πρωτοκολλείται η ασκηθείσα αίτηση αναθεώρησης.
step_implementation: Χειροκίνητη ενέργεια
step_note: Η αίτηση αναθεώρησης μπορεί να ασκηθεί εντός προθεσμίας 30 ημερών από την κοινοποίηση. Συνεπώς τόσο εκτιμάται ότι διαρκεί και η παραλαβή της.
step_official: Αρμόδιο Τμήμα
step_previous_child: 20
step_previous_child_selector: 20
step_title: Παραλαβή και πρωτοκόλληση αίτησης αναθεώρησης
step_description: Η αίτηση αναθεώρησης προωθείται στην Δ/νση Νομικών Υπηρεσιών για νομική επεξεργασία  καθώς και στην καθ΄ύλην αρμόδια Δ/νση.
step_implementation: Χειροκίνητη ενέργεια
step_official: Αρμόδιο Τμήμα
step_previous_child: 21
step_previous_child_selector: 21
step_title: Προώθηση της αίτησης αναθεώρησης στις αρμόδιες Δ/νσεις
step_description: Το αρμόδιο Τμήμα της Δ/νσης Νομικών Υπηρεσιών σε συνεργασία με την Δ/νση ερευνά το παραδεκτό καθώς και την ουσιαστική και νομική βασιμότητα  των ισχυρισμών της Αίτησης Αναθεώρησης, κατά το νομικό της μέρος. Η Επεξεργασία λαμβάνει χώρα σε συνεργασία με το αρμόδιο Τμήμα της καθ΄ύλην αρμόδια Δ/νσης όσον αφορά στο τεχνικό μέρος της υπόθεσης.
step_implementation: Έλεγχος
step_official: Αρμόδιο Τμήμα
step_previous_child: 22
step_previous_child_selector: 22
step_title: Επεξεργασία αίτησης αναθεώρησης
step_description: Το αρμόδιο Τμήμα της Δ/νσης Νομικών Υπηρεσιών καθώς και το αρμόδιο Τμήμα της καθ΄ ύλην αρμόδιας Δ/νσης (όσον αφορά το τεχνικό μέρος) προωθούν στην Γραμματεία της Ολομέλειας ή της οικείας σύνθεσης τις εισηγήσεις τους.
step_implementation: Χειροκίνητη ενέργεια
step_note: Η εισήγηση μπορεί να είναι κοινή και να έχει την μορφή του σχεδίου απόφασης.
step_official: Αρμόδιος Υπάλληλος
step_previous_child: 23
step_previous_child_selector: 23
step_title: Προώθηση στην Ολομέλεια ή στην οικεία σύνθεση των εισηγήσεων επί της αίτησης αναθεώρησης
step_description: Λαμβάνει χώρα συζήτηση της αίτησης αναθεώρησης και εκδίδεται σχετική απόφαση.
step_implementation: Υπογραφή
step_note: Είναι δυνατόν να μην εκδοθεί απόφαση επί της αίτησης αναθεώρησης. Στην περίπτωση αυτή τεκμαίρεται η σιωπηρή απόρριψη.
step_official: Ανεξάρτητη Αρχή
step_previous_child: 24
step_previous_child_selector: 24
step_title: Συνεδρίαση - έκδοση απόφασης επί της αίτησης αναθεώρησης
step_description: Η απόφαση επί της Αίτησης Αναθεώρησης αναρτάται στο Διαύγεια και στην ιστοσελίδα της ΡΑΑΕΥ.
step_implementation: Χειροκίνητη ενέργεια
step_note: Η ανάρτηση στην ιστοσελίδα της ΡΑΑΕΥ μπορεί να γίνει παράλληλα με την κοινοποίηση της απόφασης ή και μεταγενέστερα
step_official: Αρμόδιος Υπάλληλος
step_previous_child: 25
step_previous_child_selector: 25
step_title: Ανάρτηση απόφασης στην ιστοσελίδα της ΡΑΑΕΥ και στο Διαύγεια
step_description: Η απόφαση που εκδίδεται επί της αίτησης αναθεώρησης κοινοποιείται στα ενδιαφερόμενα μέρη.
step_implementation: Χειροκίνητη ενέργεια
step_official: Αρμόδιος Υπάλληλος
step_previous_child: 26
step_previous_child_selector: 26
step_title: Κοινοποίηση απόφασης στα ενδιαφερόμενα μέρη
Εξερχόμενα: Απόφαση
Νομοθεσία: rule_article: 23-28
rule_decision_year: 2024
rule_description: Έγκριση του Κανονισμού Εσωτερικής Λειτουργίας και Διαχείρισης της Ρυθμιστικής Αρχής Αποβλήτων, Ενέργειας και Υδάτων.
rule_gazette_doc_issue: Β
rule_gazette_doc_number: 1867
rule_type: Απόφαση Ανεξάρτητης Αρχής
rule_article: 32-34, 36
rule_decision_number: 4001
rule_decision_year: 2011
rule_description: Νόμος 4001/2011 για την λειτουργία Ενεργειακών Αγορών Ηλεκτρισμού και Φυσικού Αερίου για Έρευνα, Παραγωγή και δίκτυα μεταφοράς Υδρογονανθράκων και άλλες ρυθμίσεις.
rule_gazette_doc_issue: Α
rule_gazette_doc_number: 179
rule_type: Νόμος
Παρατηρήσεις: Η διαδικασία ακρόασης γενικότερα έχει ως σκοπό να συμβάλει προκειμένου η Ολομέλεια της ΡΑΑΕΥ και οι συνθέσεις των τριών (3)  θεματικών κλάδων των Αποβλήτων, της Ενέργειας και των Υδάτων, κατά περίπτωση, να σχηματίσουν πλήρη και ακριβή εικόνα για γεγονότα, καταστάσεις και στοιχεία σχετικά με υποθέσεις που εμπίπτουν στην αρμοδιότητά τους, σύμφωνα με την κείμενη νομοθεσία. Στο πλαίσιο αυτό η διαδικασία ακρόασης  έχει ως αντικείμενο την διαπίστωση, αν έχουν λάβει χώρα: α) παραβάσεις των διατάξεων του ν. 4001/2011 και των κανονιστικών πράξεων που εκδίδονται κατ’ εξουσιοδότησή του, β) παραβάσεις των αδειών που έχουν χορηγηθεί για την άσκηση των ενεργειακών δραστηριοτήτων, γ) παραβάσεις που αφορούν σε ζητήματα αρμοδιότητας της ΡΑΑΕΥ κατά τα ειδικότερα προβλεπόμενα στο άρθρο 36 του ν. 4001/2011. 
Η προφορική ακρόαση ειδικότερα διεξάγεται είτε από την Ολομέλεια είτε από τις συνθέσεις των θεματικών κλάδων των Αποβλήτων, Ενέργειας και Υδάτων.
Ο χρόνος διεξαγωγής ακρόασης είναι ενδεικτικός και εξαρτάται από την εκάστοτε ιδιαιτερότητα κάθε περίπτωσης.
Σχετικά: Έννομα μέσα προστασίας ή έφεσης: Ενδικοφανής Προσφυγή
Κανόνες έλλειψης απάντησης: Σιωπηρή απόρριψη
Σημειώσεις: Σε περίπτωση που η Ολομέλεια ή η οικεία σύνθεση της ΡΑΑΕΥ διαπιστώσει την ύπαρξη παράβασης και επιβάλλει διοικητική κύρωση, τότε είναι δυνατή ή άσκηση αίτησης αναθεώρησης κατά της απόφασης αυτής, ενώπιον της Ολομέλειας ή της οικείας σύνθεσης, εντός 30 ημερών από την κοινοποίηση σύμφωνα με το άρθρο 32 του ν. 4001/2011. Η προηγούμενη άσκηση της αίτησης αναθεώρησης έχει χαρακτήρα ενδικοφανούς προσφυγής και είναι αναγκαία προϋπόθεση για το παραδεκτό του ένδικού βοηθήματος του άρθρου 33 του ν. 4001/2011
Άλλες πληροφορίες: Εναλλακτικοί τίτλοι: Διαδικασία προφορικής ακρόασης της ΡΑΑΕΥ
Επίσημος τίτλος: Διενέργεια προφορικής ακρόασης ενώπιον της ΡΑΑΕΥ